JUMAL KÕNELEB
Tere jälle.
Tere tulemast vaatama saadet "Jumal kõneleb".
Jumal tõesti kõneleb meiega oma Sõna Piibli kaudu.
See julgustab, toidab, innustab,
lohutab, vabastab, õnnistab, päästab, tervendab ja teeb kõike.
See aitab. - Just.
Kui meil on mõni mure, loeme seda ja see aitab.
Minu nimi on Jan Cedercreutz ja siin on mu armas abikaasa Joy.
Täna tahame jälle jagada seda, mida Jumal meile räägib, eks?
Kuidas me teame ja kas võime olla kindlad?
Nii kaua kui meie jutt on Piibliga kooskõlas, võime olla.
Me uurime tõotatud maad.
Milline on tõotatud maa minu elus?
Kui mõtlen,
milline on tõotatud maa minu elus, siis ma tean ühte asja.
Kiri kolossalastele 1:25-29.
Paulus ütleb siin nii: "kelle teenriks ma olen saanud
Jumala korralduse järgi, mis mu kätte on antud teie heaks,
et teile täielikult kuulutada Jumala sõna, seda saladust.."
Mis saladus?
"seda saladust, mis oli varjatud endiste aegade ja sugupõlvede eest."
Paulus räägib mingist saladusest.
"mis oli varjatud endiste aegade ja sugupõlvede eest,
nüüd on aga avaldatud tema pühadele,
kellele Jumal tahtis teada anda.."
Ta tahab, et me teaksime seda.
Ta tahab avaldada meile selle saladuse.
"mis on selle saladuse kirkuse rikkus kõigi rahvaste seas;"
See on tohutult suur saladus, millel on isegi kirkus.
Mis saladus see siis on?
Ta ütleb seda siin.
"see on - Kristus teie sees, kirkuse lootus.
Meie kuulutame teda, manitsedes iga inimest.."
Mind ennast samuti.
"ja õpetades iga inimest kogu tarkuses,
et seada iga inimest Jumala ette täiuslikuna Kristuses.
Selleks ka mina näen vaeva
ja võitlen tema jõu toimel, mis minus on tegev väega."
See ongi see saladus - Kristus meie sees.
Sellest algabki tõotatud maa.
Õieti see ongi tõotatud maa.
Kristus minus.
Mida see tähendab, et Kristus on tulnud minu ellu?
Kas ma nõustun sellega, et Kristus elab nüüd minus?
Kas ma nõustun sellega, et olen nüüd Jumala laps?
Kas ma nõustun sellega
sügaval oma südames, et mina olen uus loodu?
Kas ma nõustun sellega, et taevariik on nüüd minus?
Kas nõustun sellega, et minus elab nüüd Jumala Vaim:
Püha Vaim elab minus ja mina olen Püha Vaimu tempel?
Mina olen Jumala asupaik
ning olen seetõttu korraga ääretult väärtuslik ja oluline.
Ma pole oluline Joy teenete tõttu vaid selle tõttu, mis on minu sees.
Selle tõttu, et Kristus on minus.
Sellest algabki tõotatud maa vallutamine.
Ma loen neid asju, tean neid ja olen kuulnud tuhat korda seda.
Olen imetlenud neid asju,
aga kas julgen ka astuda selle tõe sisse,
ja nõustuda, et Joy on nüüd selline?
Sel kombel justkui jääda sellele tõotatud maale.
Tõotatud maa on seega kõik see, mida Jeesus on meie heaks teinud.
Ta on meid vabastanud isegi surma köidikutest.
Ta on andnud meile igavese elu ning kandnud meie haigused,
kandnud meie patud ja Temas on meil rikkalik elu.
Tema hoolitseb meie vajaduste eest.
Kas me usume neid asju?
Sageli see tundub liiga hea, et olla tõsi.
Oleme paaris eelmises saates rääkinud Joosuast ja Kaalebist.
Nad olid kahekesi ainsad,
kes algsest Iisraeli rahvast pääsesid tõotatud maale.
Ainult nemad kahekesi.
Nende elulugu julgustab alati, kui seda lugeda Piiblist.
Kui näeme Jumala tõotusi nagu Joy mainis, et oleme Kristuses,
siis nende uskumine, tõe vastu võtmine
ja tunnistada, et need käivad su kohta võib mõnikord olla päris keeruline.
Ometi need kõik käivad meie kohta.
Kui vaatame Joosuat, Kaalebit ning nende elutee lõppu,
tõotatud maa vallutamist ja kuidas see lõpuks läks,
siis see minu meelest julgustab eriti palju.
Joosua raamat 21:43 alates räägib, kuidas lugu lõpuks läks,
kui nad läksid vallutama tõotatud maad.
"Nõnda andis Issand Iisraelile kogu maa,
mille ta vandega oli tõotanud anda nende vanemaile,
ja nad pärisid selle ning elasid seal."
Esmalt ütleb Issand, et nad said kogu selle maa.
Ka meile kuulub kõik see,
mida Jumal on meile oma Sõnas tõotanud.
Kogu see maa, mille Ta tõotas nende isadele.
See oli juba nende isadele antud aga isad ei läinud sinna kunagi.
44. salm: "Ja Issand andis neile rahu ümberkaudu,
nõnda nagu ta nende vanemaile oli vandega tõotanud;
ja kõigist nende vaenlastest ei suutnud ükski neile vastu seista,
Issand andis kõik nende vaenlased nende kätte."
Kas pole vägev?
Kõik need hiiglased, väljakutsed ja võimatutena paistvad asjad.
Suured linnused paksude müüridega ja vaenlaste väed, tugevad väravad -
kõik, mis seal maal hirmutas ja tundus võimatuna võitmiseks.
Siiski kõik need vaenlased võideti.
Sul võivad olla täpselt samasugused asjad.
Probleemid, mis näivad ületamatud ja võimatud.
Me peame mõistma,
et kogu seda tõotatud maad oligi ilma Jumalata võimatu vallutada.
Jumala jaoks oli see võimalik.
Loen viimase salmi sellest kirjakohast:
"Ainsatki sõna ei langenud tühja kõigist neist headest sõnadest,
mis Issand oli rääkinud Iisraeli soole, vaid kõik läks täide."
Miski ei jäänud täitumata.
Mõistsin esmakordselt lugedes midagi tõotuste kohta.
Piiblis on tõotuseid õnnistuse, tervise, heade inimsuhete
ja õnneliku abielu kohta on kõik mõeldud minu jaoks.
Kui haaran neist lubadustest kinni ja palun Issandalt enesele
abi, nõu ja jõudu, siis need ka täituvad.
Issand soovib, et me saaksime need kätte
ja pääseksime tõotatud maale, mis meile kuulub.
Issand on ustav täitma iga lubaduse mis käib kellegi kohta meist.
See on igatahes julgustav.
Kiri efeslastele 1:16:
"ei lakka tänamast teie eest, teid oma palvetes meenutades,
et meie Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel,
valgustades teie südame silmi, et te teaksite.."
Paulus palub, et Issand valgustaks meie südame silmi.
"et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas.."
Issand, ava meie südame silmad, et mõistame, tunneme ja näeme,
milline on see tohutu suurus, kirkus ja muutus, mis on toimunud Kristuses.
Kas julgen muutuda nüüd selleks, kelleks Issand mind kutsub?
Kas julgen elada seda uut identiteeti tõotatud maal?
Kui läheme sellesse seiklusesse,
soovime astuda neisse tõotustesse, siis on meie ees hiiglased.
Miljonid hääled, mis räägivad muud.
Piibel annab meile soovituse.
Meid julgustatakse riietuma sõjarüüsse.
Riietuma sõjarüüsse igal päeval.
See on üks selline asi, mida teeme Janiga igal hommikul.
Paneme enesele kogu sõjavarustuse selga.
Oluline on teada ja mõista, et me oleme sõjas.
Soomes on hetkel küll rahuaeg, aga kuni me siin maa peal käime,
käib vaimumaailmas sõda meie hingede pärast,
samuti meie mõtete pärast ning on hea teadvustada,
et rahu tuleb siis, kui Jumala riik on maa peal
ja kui pääseme Taevasse, aga siin olles oleme keset sõda.
Jeesus ütles Johannese evangeeliumis 10:10,
et vaenlane on tulnud varastama, tapma ja hävitama.
"Aga Mina olen tulnud,
et teil oleks elu ja oleks seda ülirohkelt."
Jeesus räägib sõjast,
pimedusest ja valgusest, mis omavahel võitlevad.
Vaenlasest ja Jeesusest, kes võitlevad meie pärast.
Õnneks oleme meie võitja poolel.
Sõjas olles on aga tähtis mõista korraliku varustuse tähtsust.
Kui olen mägironija,
vajan ma head varustust, et ma tuleksin sellega toime.
Kui külma on miinus kolmkümmend, ei tasu välja minna öösärgi väel.
Ega ka mitte lühikestes pükstes.
Sõttagi ei tasu varustuseta minna.
Kiri efeslastele 6:13:
"Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Selleks, et jääda püsima.
See kirjakoht on Efeslastele 6:13, kus räägitakse sõjavarustusest.
Selles kästakse võtta kätte kogu Jumala sõjavarustus.
Vajame kõiki neid osasid,
et suudaksime vastu panna kurjal päeval
ja jääda püsima, kui oleme kõik teinud.
Oluline on mõista, et Jumala soov on,
et püsiksime kõigi nende võitluste keskel püsti.
Jeesus ütleb, et maailmas meid ahistatakse
aga Issand annab sõjavarustuse, et võime võidelda.
Mitte nii, et hetke seisame
ja siis vaenlane lööb meid pikali ning olukorrad lömastavad meid.
Ei, me võime jääda püsima.
Teisisõnu me võime võita need võitlused.
"Seiske nüüd ja teie niuded olgu vöötatud tõega
ja teil olgu seljas õiguse soomusrüü ja teie jalgades olgu valmidus
minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!
Võtke ka päästekiiver ja vaimumõõk, see on Jumala sõna!"
Paneme nüüd selle sõjavarustuse selga.
Me teeme tavaliselt nii, et alustame kiivrist.
Paneme kõigepealt pähe päästekiivri.
Päästekiiver meie peas kaitseb meie mõtteid.
Teeme seda palvetades ja Issandat tänades.
Paneme nüüd pähe päästekiivri.
"Tänu, Issand, et oleme päästetud.
Me oleme päästetud surmast.
Oleme päästetud patust, haigusest ja vaesusest.
Tänu Issand, et mu ihu on päästetud mu hing on päästetud
mu vaim on päästetud ning mu rahakott on päästetud."
Õieti tuletame enesele meelde,
et sõjavarustusena ei pane me enesele selga midagi välist
vaid tuletan enesele meelde, kes olen ja mis on mu elus toimunud.
Ma olen päästetud.
See kaitseb minu mõtteid.
Tänu Jumalale.
See mida Joy rääkis, et oleme päästetud tähendab,
et ei ole mingit hukkamõistu neile, kes on Jeesuses Kristuses.
Me ei pea enam kartma surma, sest oleme juba kaitstud.
Järgmiseks paneme ülalt alla liikudes selga õiguse soomusrüü.
Ka see räägib identiteedist, mis meil on nüüd Kristuses.
Temas ja Tema pärast näeb Jumal meid nüüd õigetena.
Imeline on panna see
õiguse soomusrüü selga ja mõtelda, et ma kõlban.
Kõlban Kristuse tõttu.
Jumal ei näe mind enam viletsa patusena vaid armsa lapsena.
Ma olen nüüd õige ja kõlbulik Jumalale.
Tänu, Issand, et saame panna selga õiguse soomusrüü.
See kaitseb meie südant.
Issand, tänan, et oleme nüüd õigeksmõistetud Kristuses.
Kõlbame täielikult ja üleni.
Tänu, et kõlbame Sulle ja teineteisele
ning sellesse ellu ja ülesandesse, mis on meile antud.
Tänu, Issand, et keegi
ei saa meid enam süüdistada, sest Sa oled meid puhtaks pesnud.
Tänu, Issand, et meie süda võib rahuneda.
Jeesuse nimel.
Mis edasi?
Tõevöö. - See hoiab kogu rüüd ülal.
Kogu rüüd hoiab üleval tõevöö ning tõde leidub Jumala Sõnas.
Sõna hoiab üleval kogu maailmakõiksust.
Jumal on selle kõik loonud
ja nagu Piibel ütleb, Sõna hoiab kõike üleval.
Seetõttu on tähtis riietuda tõega ja teada, et Jumala Sõna on tõde.
Kui olukorrad räägivad muud, on Jumala Sõna ikka tõde.
Võime tänada Issandat, et meil on tõevöö seljas.
Tänu, et saame elada seda päeva tõe sees ja Sinu Sõnas.
Tänu, Issand, et olen, kelle ütled mind olevat.
Oskan seda, mida ütled mind oskavat.
Suudan seda, mida ütled mind suutvat.
Mul on see, mida ütled minul olevat.
Tänu, Issand, et Sinu Sõna on tõde minu elus.
Ma saan rahuneda ja puhata Sinu Sõnas.
Sinu Sõna on mu kalju.
Halleluuja.
Imeilus palve.
Järgmiseks.
Usukilp.
See on kaitserelv.
Piiblis on kirjas nagu lugesime Efesose,
et see kustutab kõik vaenlase põlevad nooled.
Vajame kaitset, mis kustutab kõik vaenlase põlevad nooled.
Kõik süüdistavad ja hirmutavad mõtted,
mis on kas meie mõtted või teiste kommentaarid.
Usk kustutab need kõik.
Kui võtame usukilbi kätte,
siis räägime ka iseenesele, et hoian seda kogu päeva üleval,
sest vajan iga päev usku, mis kustutab kõik põlevad nooled.
Tänu, Issand, et saame võtta usukilbi kätte.
Tõstame usukilbi üles ja hoiame seda kõrgel päev läbi
ega me lase seda päeva jooksul alla.
Me peame seda üleval,
nii et päev läbi oleme kaitstud saame olla rahus hommikust õhtuni."
Tuletan endale meelde üht.
Tänan Issand, et usk võidab ära maailma.
Mis iganes täna ette tuleb,
kui usun ja loodan Sinule, siis saan hakkama ja võidan, aamen.
Seejärel võtame vaimumõõga, mis on rünnakurelv.
Sellega vallutame tõotatud maad.
Uut maad.
Vaimumõõk on Jumala Sõna ja sellega vallutame uut maad.
Kui uurime Jumala Sõna ja mõnda uut eluala,
läheb see me südamesse ja muudab meid seestpoolt.
Sel moel me vallutame oma elus uut maad.
Selliseid asju, mida me ei teadnud, et need meile kuuluvad.
"Tänu, Issand,
et saame võtta kätte vaimumõõga ja võidelda sellega täna
head usuvõitlust päev läbi, Jeesuse nimel."
Mõnikord ma palves
kuulutan raskustele Jumala Sõna ja mõttes nagu torkan neid mõõgaga.
See võib tunduda tobedana, kuid mind see aitab.
"Issand täidab ka täna kõik minu vajadused
oma rikkust mööda imelisel viisil Kristuses Jeesuses."
See aitab mind, sest tean, et olen sõjas.
Mind aitab see võitlustes haigustega.
Ütlen: "Tema haavade kaudu ma olen saanud terveks."
Ma otsekui raiun selle mõõgaga.
See aitab mind.
Valmisoleku kingad.
Paneme kingad jalga.
Sedagi on hea meeles pidada,
et valmidus minna evangeeliumi kuulutama
tähendab seda, et meil on see soov.
Sageli tekib hommikuti nagin, nurisemine ja viitsimatus.
Sel hetkel on hea meelde tuletada valmisoleku kingade jalgapanekut.
Panen need jalga
ja soovin Issandat teenida ning käia koos Sinuga.
Tänu, Issand, et saame panna jalga evangeeliumi kuulutuskingad
ning minna rõõmuga sellesse päeva ja teenida hea tujuga Jeesuse nimel.
Viimaseks öeldakse kirjas koloslastele 3:14:
"Aga üle kõige selle olgu armastus - see on täiuslik side!"
Ma mõtlen sellest nii, et tõmban armastusemantli
ja kogu sõjavarustuse peale, sest isegi sõjas ei sõdi ma
inimeste vastu ega liha ja verega vaid me käime armastuses.
Võitleme hingevaenlase vastu, mitte inimeste vastu.
Tänu, Issand, et saame panna armastusemantli selga
ja saan käia Sinu armastuses, mis on meie kohal.
Annad meile oma armastuse,
et saame armastada kõiki, keda me täna kohtame, aamen.
Seda on hea palvetada.
Tänu, Issand, tõesti, et me oleme nüüd kaitstud
ning meil on seljas kogu sõjavarustus.
Meil on päästekiiver,
õiguse soomusrüü, tõevöö, usukilp ja vaimumõõk
ning kingadena jalas evangeeliumi kingad.
Tänu, et saame minna sellesse päeva Sinu väes.
Jeesuse nimel, aamen.
Tänu, Issand, et saame käia armastuses.
Tänu, et julgustad meid ja teed tugevaks oma Vaimu läbi.
Peame võitluses vastu
ning püsime püsti ja vaenlane ei saa võimu me üle.
Tänu, Issand, et aitad meist igaühte.
Aamen.
Tänu kõigile tagasiside ja palveteemade saatmise eest.
Rääkisime just sõjavarustusest.
Palvetasime saate ajal palve,
mis tuleb ka me koduleheküljele: www.kristillinenkoulu.org
Sealt võid järele vaadata, kui see julgustab ning on abiks.
Võid palvetada samamoodi nagu meie teeme igal päeval.
Sealt leiad infot meie töö kohta kristlikus koolis ja lasteaias.
Kui soovid toetada seda saadet
ja TV7 kanali saadete valmistamist, siis paremat kanalit sa ei leia.
TV7 kuulutab Jumala Sõna tõde ja evangeeliumi.
Seda tasub kindlasti toetada.
Võid seda teha lihtsal moel helistades numbrile 9001777.
Kõne maksab Eestis 7 eurot.
Võid kasutada kontonumbreid, mis ilmuvad peagi ekraanile.
Ole julge ja tea, et Jumal on koos sinuga ja on sinu poolel!
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin